cyanic-selkie/wikianc huggingface dataset:
Kurzemes ofensīva
Otrais Vācijas uzbrukums
13. jūlijā sākās vispārējais Vācijas un Austroungārijas uzbrukums visā Austrumu frontes garumā, aktīvs uzbrukums atsākās arī Kurzemes frontē. 22. jūlijā sāktās Lielās atkāpšanās ietvaros, krievu 12. armiju Aleksejevs pārvietoja Rīgas aizsardzībai, kamēr 10. armija nostiprinājās Kauņas aizsardzībai. Pēc tam kad 1. augustā vācieši ieņēma Jelgavu un sasniedza Kauņu, sākās panika par to, ko drīz varētu krist arī Rīga.
Kurzemes guberņas zaudējums lika Krievijas virspavēlniecībai 17. augustā izveidot jaunu Ziemeļu fronti, kuras uzdevums bija aizstāvēt Rīgu un Daugavpili. Ap šo laiku krievu karaspēks šeit bija pieaudzis jau līdz 28 divīzijām. Taču tas nespēja novērst Kauņas krišanu 17. augustā. Krievijas 10. armija atkāpās uz austrumiem, Viļņas virzienā, kamēr 5. armija atkāpās Rīgas virzienā. Pieauga bailes, ka vācieši mēģinās veikt uzbrukumu Petrogradas virzienā.
Noslēgums
Ja Lūdendorfs vēlējās aktīvu ofensīvu krievu flangam Kurzemē, tad Falkenhains nevēlējās šeit tērēt pārāk daudz spēkus, koncentrējoties uz veiksmīgo uzbrukumu Polijā, kur bija sākusies Krievijas Lielā atkāpšanās visā frontes garumā. Tas nozīmēja, ka vācieši atrada vāji aizsargātus frontes posmus, kuros turpināja uzbrukumus. Vienlaikus, krievu armija nostiprinājās jaunās aizsardzības līnijās, saīsināja savas piegādes līnijas, saņēma pastiprinājumus, izvēršot aizvien spēcīgāku pretestību. Lūdendorfs, pretēji Falkenhaina pavēlēm neveikt lielus uzbrukumus, septembra sākumā centās izmantot iespēju un uzbruka Viļņai, kuru pēc sīvām cīņām ieņēma 18. septembrī, taču krievu pretestība šeit bija spēcīga un Viļņas uzbrukuma operācijas laikā vācieši zaudēja 50 000 kareivju. 26. septembrī Lūdendorfs pavēlēja visā Kurzemes-Lietuvas frontes sektorā apturēt uzbrukumus un sākt veidot aizsardzības ierakumu līnijas. Fronte šeit saglabājās salīdzinoši mierīga līdz pat Ziemassvētku kaujām, kad krievu 12. armija un latviešu strēlnieku vienības veica frontes pārrāvumu Babītes ezera un Tīreļpurva rajonā.
Jūras kaujas
Kurzemes ofensīvas ietvaros 1915. gada augustā vācu karaflote centās savā kontrolē pārņemt Monzunda arhipelāgu, kas ļautu tiem slēgt Rīgas jūras līci un apdraudēt Somu jūras līci. Jau 1915. gada sākumā krievu flote mīnēja Irbes jūras šaurumu. Jūnijā vācu flotes mēģinājums ieiet Rīgas jūras līcī tika atsists. Krievija papildināja līča aizsardzību ar novecojušu karakuģi Slava, kurš tur ieradās 31. jūlijā. Spēcīga vācu flote atgriezās 8. augustā, aizsākot Kauju par Rīgas jūras līci.
Ārējās saites
[http://gramatas.lndb.lv/periodika2-viewer/view/index-dev.html?lang=fr#panel:pi|issue:/g_001_0309069545|issueType:B Vācu iebrukums Kurzemē 1915. gada pavasarī]
Gudžaratu valoda
Gudžaratu valoda (ગુજરાતી, Gujrātī) ir indoāriešu valoda, kas ir oficiālā valoda Gudžarātas štatā, Indijā. Kopējais šīs valodas pratēju skaits tiek lēsts aptuveni 46,1 miljoni.
Gudžaratu valoda bija "Indijas tēva" Mohandāsa Karamčanda Gandija un "Pakistānas tēva" Mohameda Ali Džinnas dzimtā valoda, kā arī grupas Queen solista Fredija Merkūrija dzimtā valoda.
Dukuļi (Liepas pagasts)
Apdzīvotā vieta atrodas pie autoceļa V323. Pie ciema ir NBS mācību poligons.
Veterauci
Veterauci ir ciems Svariņu pagastā, Dagdas novadā. Atrodas 284 km attālumā no Rīgas.
Apdzīvotā vieta atrodas pie vietējā autoceļa V621 (Asūne_Lielie Grizāni_Porečje). Ciema apkārtnē atrodas Rikancis.
1462. gads
1462. gads bija parastais gads, kas pēc Jūlija kalendārā sākās piektdienā.
Striki
Striki, arī Strikugols, ir ciems Jēkabpils novada Aknīstes pagastā. Atrodas pagasta rietumu daļā 11 km no pagasta centra Aknīstes un 162 km no Rīgas.
Apdzīvotā vieta atrodas pie autoceļa V779.
Veterovka
Veterovka ir ciems Skaistas pagastā, Krāslavas novadā. Atrodas 285 km attālumā no Rīgas.
Jānis Daiders
Jānis Daiders (dzimis ) ir latviešu motokrosa braucējs. Pasaules čempionātos motokrosā blakusvāģu klasē startē kopā ar brāli Lauri Daideru. J. Daiders ir braucējs. Kopš 2007. gada sezonas abi brāļi katru sezonu ierindojušies blakusvāģu motokrosa Pasaules čempionāta pirmajā desmitniekā. 2011. gada sezonā tika ieņemta 2. vieta. Pašlaik viņi brauc ar Zabel-VMC.
Bulduru luterāņu baznīca
Bulduru evaņģēliski luteriskā baznīca ir luterāņu dievnams, kas atrodas Bulduros, Jūrmalā.
Pēc Otrā pasaules kara baznīcā iekārtoja kinofotodokumentu arhīvu, radikāli izmainot ēkas interjeru. 1998. gadā sāka baznīcas atjaunošanu un tajā atkal svētdienās notiek dievkalpojumi.
Vēsture
19. gadsimtā tagadējā Jūrmalas teritorija piederēja pie Slokas luterāņu draudzes. Pieaugot iedzīvotāju skaitam Bulduros, 1887. gadā pie Bulduru peldu biedrības nodibināja baznīcas celšanas komisiju, kas ar ziedojumu palīdzību līdz 1889. gadam pēc arhitekta H. Hilbiga projekta uzcēla Bulduru baznīcu, ko sākotnēji dēvēja par "meža kapellu". Būvdarbus veica vietējie būvnieki no Majoriem. Meža kapela tika iesvētīta 1889. gada 29. jūnijā. 1894. gadā nolēma baznīcu paplašināt, uzceļot staltu torni un paplašinot priekštelpas. Darbu veica mūrnieku meistars Radziņš. 1890. gadā baznīcu aprīkoja ar Valkera firmas ērģelēm. Vasaras svētdienu dievkalpojumi notika latviešu un vācu valodās.
2004. gadā no Ķemeru baznīcas pārveda 8 baznīcas solus un ieguva jaunu baznīcas zvanu. 2006. gadā ierīkoja jaunu altāri, kas izgatavots Rīgas amatniecības vidusskolā. 2010.-2011. gadā no Ķemeru luteriskās baznīcas pārvietoja un samontēja ērģeles.
Arhitektūra
1889. gadā pabeigtā mūra baznīcas ēka bija 76 pēdas gara un 39 pēdas plata ar 77 pēdu augstu torni un tajā bija 204 sēdvietas. 1896. gadā baznīcu pārbūvēja un piebūvēja augstāku torni.
Tropiņu atteka
Tropiņu atteka ir Gaujas vecupe Valkas novada Vijciema pagastā. Atrodas pagasta ziemeļrietumos starp autoceļu P24 (Smiltene—Valka) un Gauju.
Oreola efekts
Oreola efekts jeb Halo efekts ir kognitīvs apziņas aizspriedums, kur cilvēka spriedums par kāda raksturu var tikt balstīts uz kopējo iespaidu, ko šī konkrētā persona veido. Oreola efekts ir sastopams plašā diapazonā, sākot ar tiesu zāli, skolas solu un beidzot ar ikdienas mijiedarbību. Oreola jeb halo efekts tika nodēvēts par godu psihologam Edvardam Torndaikam; līdztekus pētnieki ir studējuši šo efektu saistībā ar pievilcību un tā ietekmi uz tiesu un izglītības sistēmu.
Vēsture
Edvards Torndaiks (plašāk pazītams ar savu devumu izglītības psiholoģijā) radīja frāzi halo efekts un bija pirmais, kurš to atbalstīja ar empīriskiem pētījumiem. Viņš deva fenomenam tā vārdu 1920. gadā, savā rakstā Nepārtrauktās Kļūdas Psiholoģijas Reitingos. Pētījumā, kurš tika veikts 1915. gadā, viņš novēroja pazīmi, ka personas bija ļoti lielā mērā un vienmērīgi savstarpēji saistītas.
Asinsdesa
Asinsdesa ir desu veids, kam galvenā sastāvdaļa ir asinis (parasti cūkas). Ja asinsdesai papildus pievienoti vēl milti, putraimi vai kāda cita graudu izcelsmes izejviela, tad šādu desu sauc par putraimdesu. Asinsdesas izejvielas ir sasmalcināta gaļa (parasti muguras speķis, svaiga gaļa, krūtiņa utt), atdzesēti vai atlaidināti I un II kategorijas subprodukti, pārtikas asinis un asins formelementi.
Oreola efekts
Atbalstošie pierādījumi
Torndaiks Nepārtrauktajās Kļūdās Psiholoģijas Reitingos uzdeva diviem komandieriem novērtēt savu karavīru fiziskās īpašības (kārtīgums, balss, ķermeņa uzbūve, gultnis, un enerģija, intelektu, vadības prasmes) un personību (ieskaitot uzticamību, uzticību, atbildību, pašaizliedzību un sadarbību). Viņa mērķis bija novērot, kā vienas personības aspekts ietekmē citu aspektu. Torndaika eksperiments atspoguļoja divas izteiktas korelācijas komandieru atbildēs. Šajā pārskatā viņš norādīja, ka ''Korelācijas bija ārkārtīgi lielas un vienmērīgas.
Kritika
Oreola efekta kritika ir arī norādījusi, ka greizsirdība, kas tiek izjusta pret pievilcīgāku indivīdu, varētu būt nozīmīgs faktors, vērtējot šo personu. Pētījums Dermer un Thiel ir parādījis, ka tas ir vairāk izplatīts starp sievietēm, nekā vīriešiem, kur sievietes apraksta fiziski pievilcīgas sievietes kā personas ar sliktām sociālajām īpašībām.
Krimuldas vidusskola
Krimuldas vidusskola ir vispārizglītojoša mācību iestāde, kur mācības notiek no 1. līdz 12. klasei. Skola atrodas Skolas ielā 11, Raganā, Siguldas novadā.
Zerão
Estádio Milton Corrêa, zināms arī kā Zerão, ir multifunkcionāls stadions, kas atrodas Makapā, Brazīlijā. Pārsvarā to izmanto futbola spēlēm, un tajā savas mājas spēles aizvada Amapá Clube, Esporte Clube Macapá, Oratório Recreativo Clube, Trem Desportivo Clube, Santos Futebol Clube (AP), São Paulo Futebol Clube (AP) un Ypiranga Clube komanda. Stadiona ietilpība ir 10 000 cilvēki, tas uzbūvēts 1990. gadā. Tā nosaukums un atpazīstamība radusies no fakta, ka tā laukuma viduslīnija atrodas uz ekvatora, pretinieku komandām liekot "aizstāvēt" savu puslodi.
Krimuldas vidusskola
Vēsture
1982. gada 24. decembrī skolai tika ielikti pamati. Krimuldas vidusskolu būvēja saimniecības "Krimulda" ļaudis, celtniecību vadīja brigadieris Markus Puškeiris ,darbu vadītājs Viktors Runcis un vecākais darbu vadītājs Pēteris Pelegrims,  Jaunceltnē strādāja 40 saimniecības būvbrigādes vīri.
Zerão
Vēsture
1990. gadā Zerão celtniecības darbi bija pabeigti. Tas tika nosaukts par Airtona Sennas stadionu (pt), par godu traģisko bojā gājušajam Formula 1 pilotam. Atklāšanas spēle notika tā gada 17. oktobrī, Independente pārspējot Trem ar 1-0. Vārtus guva Independente spēlētājs Mirandinja. Stadiona apmeklējuma rekords ir 10 000, tas tika uzstādīts atklāšanas spēlē.
1994. gadā pēc Miltona de Souzas Korrejas nāves stadions tika nosaukts viņa vārdā, Estádio Milton Corrêa.
Krimuldas vidusskola
Vēsture
Vidusskolu atklāja 1985. gada 1. septembrī. Ēkas arhitekts ir G. Nikolajevs, interjeriste A. Zoldnere. Komponists Imants Kalniņš skolas atklāšanai sacerēja mūziku, kas kļuva par skolas himnu. 1988. gadā skola tika iesvētīta. 1995. gadā Kaspars Dimiters uzrakstīja tekstu skolas himnai. 2005. gadā Krimuldas vidusskolas ēku siltināja. 2018. gadā skola tika akreditēta uz 6 gadiem.
Skolas simbolika
Krimuldas vidusskolai ir sava simbolika — karogs, himna, logo. Skolas darba pamatā ir Rūdolfa Blaumaņa vārdi: “Mans zelts ir mana tauta, mans gods ir viņas gods”, kuri ir ieausti skolai dāvinātajā gobelēnā.
Himna
Lai dzīva saule mirdz
Pār ceļu, kur iet mana sirds.
Iet jauno tāli jaust,
Čaplins (filma)
Filmas sižets seko pazīstamā aktiera un režisora Čārlza Čaplina dzīvei no pašas bērnības līdz viņa nāvei 1977. gadā. Galvenās lomas atveido Roberts Daunijs jaunākais, Marisa Tomeja, Dens Eirkoids, Penelope Anna Millere, Kevins Kleins, kā arī Čārlija meita Džeraldīna savas vecāsmātes Hannas lomā.
Krimuldas vidusskola
Himna
Kas man ar manu Skolu aust.
Čaplins (filma)
Filmas pirmizrāde notika Apvienotajā Karalistē 1992. gada 18. decembrī.
Skaņu celiņš
Filmas skaņu celiņš tika izdots.
Krimuldas vidusskola
Himna
Lai manas acis zied
No Skolas, kas caur mani iet.
Velk baltu staru krīts,
Es topu gaismas piepildīts.
Lai Dieva svētīts skolotājs,
Kas mani skolo Latvijai.
Es solos skoloties no sirds,
Lai vieda mana tauta ir.
Peldbaseins
1986. gada 5. martā atklāja skolas peldbaseinu, kuru rekonstruēja 2004. gadā. Peldbaseins ir pašvaldības dibinātās Krimuldas vidusskolas struktūrvienība. Skolas peldbaseinā ir četru celiņu 25 m baseins, mazais relaksācijas baseins un divas pirtis. Baseinu galvenokārt apmeklē Krimuldas vidusskolas audzēkņi, kā arī novada iedzīvotāji, baseinu iecienījuši apmeklētāji no kaimiņu novadiem. Peldbaseinu izmanto arī Sējas pamatskolas un Murjāņu Sporta ģimnāzijas skolēni.
Kleberkalns
Kleberkalns ir ciems Jēkabpils novada Sēlpils pagastā. Atrodas pagasta rietumu daļā 6,5 km no pagasta centra Sēlijas un 123,0 km no Rīgas.
Apdzīvotā vieta atrodas nomaļus no valsts autoceļiem pie dzelzceļa līnija Jelgava—Krustpils, uz ziemeļrietumiem Nikmaņu dīķa.
Vežaniški
Ciema apkārtnē atrodas Jasvina ezers.
Andris Bergs
Andris Bergs (dzimis ) ir Latvijas politiķis, pašreizējais (2013) Olaines novada domes priekšsēdētājs. Iepriekš pildījis domes izpilddirektora pienākumus.
Biogrāfija
1994. gadā pabeidzis Olaines 1. vidusskolu. 2000. gadā ieguvis Latvijas Universitātes maģistra grādu ekonomikā.
Līdz 2005. gadam bija Olaines domes īpašuma fonda vadītājs.
No LSDSP saraksta kandidējis 2005. gada Olaines domes vēlēšanās, taču palicis pirmais "aiz strīpas". Pēc vēlēšanām Bergs kļuva par domes izpilddirektoru.
Ievēlēts 2009. un 2013. gada Olaines novada domes vēlēšanās. Pēc ievēlēšanas 2009. gadā kļuva par domes izpilddirektoru, deputāta mandātu noliekot.
2013. gada 21. jūnija jaunā sasaukuma sēdē ievēlēts par novada domes priekšsēdētāju.
Džeiks Kasdans
Džeikobs Kasdans (en; dzimis, Detroitā, ASV) ir amerikāņu kinorežisors, kinoproducents un scenārists. Plašāku atpazīstamību ieguvis kā režisors filmām "Džumandži: Laipni lūgti džungļos" un "Džumandži: Nākamais līmenis".
Stampupe
Stampupe ir Vijas labā krasta pieteka Valkas novadā.
Izteka Vijciema pagasta ziemeļaustrumos. Augštecē tek dienvidrietumu virzienā, vidustecē pagriežoties uz rietumiem. Ietek Vijā lejpus Vijciema. Upi šķērso valsts autoceļš V240 (Slāži–Vijciems–Mežmuiža) un P24 (Smiltene—Valka).
Frederiks Deliuss
Frederiks Deliuss (en; dzimis 1862. gada 29. janvārī, miris 1934. gada 10. jūnijā) bija viens no jaunās pastorālās tradīcijas radītājiem angļu mūzikā 20. gadsimta sākumā. Tomēr viņa dzīslās neritēja ne pilītes angļu asiņu, un lielāko daļu sava mūža viņš dzīvoja ārzemēs. Frederiks Deliuss bija vācu imigrantu dēls, un viņš tuvojās savam mūziķa liktenim pa apkārtceļu, turklāt Deliusa vārds bija liktenīgi un nesaraujami saistīts ar divu slavenu viņa atbalstītāju vārdiem.
Biogrāfija
Frederiks Deliuss dzimis 1862. gadā Bredfordā, Jorkšīras grāfistē, uz kurieni vecāki bija pārcēlušies no Vācijas. Viņa tēvam — Jūliusam tur piederējas vilnas pārstrādes uzņēmums un Frederiks (jeb Fricis, kā viņš bija kristīts) uzauga vidē, kas bija arī materiāli nodrošināta. Jūliuss Deliuss mīlēja mūziku, un viņa dēls kļuva par profesionālu pianistu un vijolnieku.
Mūzikas dzīves vilinājums
Pēc izglītības iegūšanas Deliuss laiku strādāja tēva firmā, bet biznesa vide viņam nebija piemērota, un 1884. gadā viņš pārliecināja tēvu iegādāties apelsīnu koku plantāciju Floridā. Nokļuvis Amerikā, viņš nopirka klavieres un tad veltīja savu brīvo laiku mūzikas studijām, vienlaikus ietekmējoties no afroamerikāņu mūzikas skaņām un ritmiem, kas bija dzirdami visapkārt un ļoti spēcīgi iespaidoja viņa komponēto svītu Florida (1886 — 1887). Pēc diviem gadiem Deliuss bija pārliecināts, ka īstais ceļš dzīvē ir sevis veltīšana mūzikai, un tēvs sūtīja viņu uz Leipcigas konservatoriju. Tur viņš iepazinās un sadraudzējās ar norvēģu komponistu Eduardu Grīdu, kura mūzika spēcīgi ietekmēja jaunāko Deliusu.
Anglijas favorīts
Pēc diviem gadiem Leipcigā Deliuss pārcēlās uz Parīzi, kur nodzīvoja visu nākamo desmitgadi, komponējot dziesmas, instrumentālos un orķestra skaņdarbus, kā arī operas. Parīzē viņš sastapa vācu gleznotāju, Šlēzvigu - Holšteinu dzimtas mantinieci, Helēnu Rozenu, plašāk pazīstamu kā Jelku. Parīzē viņa studēja glezniecību un izstādīja savus darbus Neatkarīgo salonā. Viņai ļoti patika Deliusa mūzika un abus vienoja nopietna interese par Nīčes filozofiju. 1897. gadā Deliuss pārcēlās uz dzīvi viņas mājā, kas atradās ciematā Grē pie Luēnas (Grez-sur-Loing), netālu no Fontenblo. 1903. gadā viņi apprecējās, un šīs tad kļuva par viņa mājām visu turpmāko dzīvi. Deliusam sākās ražīgākais daiļrades posms, kuram līdzi nāca arī atzinība un popularitāte vispirms Vācijā, pēc tam arī Anglijā. Viņam laimējās, ka viens no viņa īstiem atbalstītājiem bija diriģens sers Tomass Bīčems, kurš kļuva par Deliusa aizstāvi.
Liktenīgā palīdzība
Komponista pēdējais dzīves posms bija smagas slimības sagrauts. Deliusu bija izvārdzinājis sifiliss, kuru viņš bija ieguvis Floridā. Slimības pēdējā stadijā viņš kļuva akls un paralizēts, lai gan viņa prāts un runas spējas bija palikušas neskartas. 1927. gadā kādā avīzes rakstā sers Bīčems žēlojās: Ja notiktu tā, ka iejauktos kāds dievišķs spēks un atjaunotu komponista redzi, viņa skaistā, dziedošā balss būtu mēma līdz pašai pēdējai stundiņai. Bet gadu vēlāk Deliusam palīgā nāca nevis dievi, bet jaunais Ēriks Fenbijs, ar kura palīdzību Deliuss varēja turpināt komponēt vēl sešus gadus līdz nāvei 1934. gadā.
1928. gads — pagrieziena punkts
Kad Deliuss akls un paralizēts gulēja Grē ciema mājā ciešanu nomāktās sievas Jelkas aprūpēts, viņš saņēma vēstuli no 22 gadus vecā jorkšīrieša Ērika Fenbija. Lai gan Fenbijs pauda milzu apbrīnu par talantīgā komponista darbiem, šī nebija parasta viņa mūzikas cienītāja vēstule. Fenbijs pats bija topošais komponists, un viņš piedāvāja ko ļoti neparastu — kļūt par Deliusa sekretāru, lai pierakstītu paralizētā komponista visas diktētās notis. Deliuss pieņēma šo dāsno piedāvājumu, un Fenbijs noteiktajā laikā ieradās komponista mājā, kur tad viņu saņēma ar bravūrīgu sveicienu: Nāc nu iekšā, Fenbij! Tā sākās nozīmīga sešus gadus ilgā sadarbība, kuras laikā Fenbijs atlika malā savu radošo darbu, lai notvertu un saglabātu ikvienu triekas ķertā varoņa iedvesmas dzirksteli. Šajā laikā tapušas arī smeldzīgi skaistās Atvadu dziesmas (1930), skaņdarbs korim un orķestrim, kura pamatā ir Volta Vitmena dzeja. Fenbija veikums ir pieskaitāms pie pašiem pašaizliedzīgākajiem gadījumiem pat mūzikas vēsturē, jo, lai gan Deliuss tiešām bija mūzikas vizionārs, par kādu viņu arī uzsaktīja Fenbijs, viņš tomēr bija arī stipri kašķīgs egoists. Pēc Deliusa nāves Fenbijs uzrakstīja brīnišķīgu atmiņu stāstu Deliuss, kādu es viņu pazinu (1935).
UNESCO Pasaules mantojuma vietas Ugandā
Sarakstā apkopotas tās vietas Ugandā, kas iekļautas UNESCO Pasaules mantojuma sarakstā. Kopā UNESCO sarakstā no Ugandas ir iekļautas 3 vietas (1 — kultūras objekts un 2 — dabas objekti), savukārt 5 vietas ir iekļautas oficiālajā kandidātu sarakstā. Kultūras objekts — Bugandas karaļu kapenes Kasubi — kopš 2010. gada ir iekļauts apdraudēto Pasaules mantojumu objektu sarakstā. Uganda Pasaules mantojuma konvenciju ratificējusi 1987. gada 20. novembrī.
Sarakstā iekļautie objekti
{{Legend|#FFE6BD|Apdraudētais objekts|outline=silver}}
Lord of the Lost
Lord of the Lost ir vācu gotiskā un industriālā metāla grupa no Hamburgas. Sākotnēji bija plānots kā soloprojekts, ko 2007. gadā izveidoja dziedātājs un ģitārists Kriss Harmss.
Pirmo studijas albumu ar nosaukumu Fears izlaida 2010. gadā. Pirmos albumus izdeva sadarbībā ar ierakstu kompāniju Out of Line. 2017. gadā parakstīja līgumu ar Napalm Records.
2023. gadā ar dziesmu Blood & Glitter uzvarēja Vācijas nacionālajā atlasē Eirovīzijas dziesmu konkursam Unser Lied für Liverpool un kļuva par Vācijas pārstāvjiem 2023. gada Eirovīzijas dziesmu konkursā Liverpūlē.
Orfisms (māksla)
Orfisms ir mākslas virziens, kas bija aktīvs laikā, kad attīstījās kubisms (ap 1910.—1913. gadu).
Orfisma pamatā bija kubisms, tomēr orfisti savos darbos iekļāva arī tīras liriskās abstrakcijas principus, ar ko orfisms atšķīrās no tradicionālā kubisma stila. Orfisma darbi ir gleznoti spilgtās krāsās, kas savukārt bija fovisma ietekmes rezultāts.
Veženki
Veženki ir ciems Pildas pagastā, Ludzas novadā. Atrodas 285 km attālumā no Rīgas.
Silagaiļu upīte
Silagaiļu upīte (augštecē Viļceņu upīte; latgaliešu: Sylagaiļu ryucs, Sylagaiļu upeite) ir Čodarānu upes kreisā krasta pieteka Ludzas novadā.
Fore
Fore (sv) ir Zviedrijas sala Baltijas jūrā uz ziemeļiem no Gotlandes. Sala, kas no Gotlandes atdalīta ar no 1,5 līdz 4 kilometrus platu šaurumu, vasarā ir diezgan populārs tūrisma objekts. Līdz 20. gadsimta deviņdesmitajiem gadiem sala bija slēgta apmeklētājiem, jo šeit bāzējās Zviedrijas militārās struktūras.
Salai ir īpaša vieta kino vēsturē, jo šeit dzīvojis, miris un apglabāts Ingmars Bergmans. Šeit filmētas daudzas no Bergmana filmām. Arī Andrejs Tarkovskis šeit gribēja uzņemt filmu "Upurēšana", tomēr armija to neatļāva, tāpēc tā tika uzņemta Gotlandes dienvidos, Nerā. Katru gadu vasarā šeit notiek kinorežisoram veltīts festivāls Bergmana nedēļa.
Ieraugs
Ieraugs ir pienskābes baktēriju, raugu un citu mikroorganismu koncentrāts, ko pārtikas rūpniecībā pievieno rūgšanas aizsākšanai. Ieraugus izmanto skābpiena produktu (siera, skābā krējuma, biezpiena, jogurta, rūgušpiena, kefīra), kā arī mīklas (lielākoties rudzu maizei , bet arī čabatai, bagetei un citām speciālajām maizēm ) un raudzēto dzērienu (alus, kvasa) ražošanā.
Ieraugu var gatavot ar spontāno rūgšanu, pievienojot īpašas tīrkultūras vai ražošanas jeb uzraudzēto ieraugu. Šo ierauga rūgšanu aizsākošo piedevu sauc dažādi: par sākumkultūru, starta kultūru vai starteri.
Skābpiena produktu rūpniecībā
Skābpiena produktiem, atkarībā no to veida, piemeklē ieraugus ar īpaši atlasītu mikroorganismu sastāvu (vienu vai vairākām sugām) un ražošanā lieto noteiktus ieraudzēšanas un raudzēšanas režīmus, piemēram, rūgušpiena un jogurta raudzēšanā piedalās tikai pienskābes baktērijas un noris pienskābā rūgšana, bet kefīru, kumisu un acidofilīnu ražo ar jaukto raudzēšanu, kurā, līdztekus pienskābes baktērijām, iesaistās arī raugi, un notiek gan spirta, gan arī pienskābā rūgšana.
Autbrīdings
Autbrīdings ir tādu vienas sugas īpatņu krustošana, kuriem iepriekšējās 4—6 paaudzēs nav kopīgu senču. Visbiežāk šajā gadījumā vecāku formas ir cēlušās no ģenētiski dažādām populācijām. Ar neradniecisko krustošanu var kombinēt dažādu īpatņu vērtīgās pazīmes, lai radītu jaunas augu vai dzīvnieku šķirnes. Krustojot neradnieciskus īpatņus, kaitīgās recesīvās mutācijas no homozigotiskā stāvokļa pāriet heterozigotiskā stāvoklī, tādējādi parasti paaugstinot hibrīdu dzīvotspēju un produktivitāti, kā arī noturību pret ārējiem apstākļiem.
Gregors Mendelis lietoja autbrīdingu savos eksperimentos ar augiem, lai izpētītu iedzimtības sakarības.
2011. gada pasaules čempionāts cīņas sportā
2011. gada Pasaules čempionāts cīņas sportā notika no 12. līdz 18. septembrim Turcijas pilsētā Stambulā.
Komandu vērtējums
Katrā svara kategorijā cīkstonis par izcīnīto 1. vietu komandai deva 10 punktus, 2. vietu — 9 punktus, 3.—4. vietu — 8 punktus, 5.—6. vietu — 6 punktus, 7. vietu — 4 punktus, 8. vietu — 3 punktus, 9. vietu — 2 punktus un 10. vietu — 1 punktus.
Dalībnieki
Sacensībās piedalījās 825 cīkstoņi no 102 valstīm:.
Pirmais termodinamikas likums
Pirmais termodinamikas likums ir termodinamikas princips, kas saskaņā ar enerģijas nezūdamības likumu nosaka, ka 1) siltumapmaiņas procesā termodinamiskai sistēmai pievadīts siltuma daudzums tiek patērēts divējādi: mainot sistēmas iekšējo enerģiju vai sistēmai pastrādājot mehānisko darbu (darbu veic gāze); 2) termodinamiskajai sistēmai pievadīts siltuma daudzums un tai pielikts darbs izmaina sistēmas iekšējo enerģiju (darbu veic ārējie spēki).
Vēsture
Pirmais termodinamikas likums tika formulēts pēc Jūliusa fon Majera, kurš piemēroja mehāniskās enerģijas nezūdamības likumu termiskajām (1842), pēc tam arī visām nemehāniskajām parādībām (1845), Džeimsa Džoula, kurš eksperimentāli pierādīja jauno likumu (1843), un Hermaņa fon Helmholca, kurš neatkarīgi no Majera piemēroja enerģijas nezūdamības likumu visiem enerģijas veidiem (1847), darbiem.
Laika gaitā ir bijuši vairāki mēģinājumi apstrīdēt pirmo termodinamikas likumu un līdz ar to enerģijas nezūdamības likumu, neviens no tiem nav izdevies. Piemēram, 1924. gadā Nīlss Bors, Hanss Kramers un Džons Sleiters izteica domu, ka enerģijas izstarošanas un absorbēšanas procesos (piemēram, Komptona efektā) enerģijas nezūdamības likums atsevišķos gadījumos nedarbojas. 1925. gadā Valters Bote un Hanss Geigers veica eksperimentu ar Komptona efektu, pierādot, ka enerģijas nezūdamības likums tajā darbojas.
Pirmā termodinamikas likuma dažādi formulējumi
Pastāv vairāki pirmā termodinamikas likuma formulējumi, starp kuriem daži ir: "Enerģijas rašanās vai iznīcināšana nav iespējama", "Jebkurš kustības veids spēj pārvērsties par jebkuru citu kustības veidu", "Enerģija ir viennozīmīga stāvokļa funkcija", "Mūžīgais dzinējs nav iespējams", "Bezgalīgi maza iekšējās enerģijas izmaiņa ir pilnīgs diferenciālis", "Siltuma un darba summa nav atkarīga no procesa ceļa".
Lai būtu ērti makroskopiski aprakstīt termodinamiskajā sistēmā notiekošās enerģijas izmaiņas, ir ieviests speciāls makroskopisks lielums — iekšējā enerģija U, kura ir daļa no sistēmas pilnās enerģijas un kura ir visu sistēmā ietverto daļiņu enerģiju summa. Iekšējās enerģijas U izmaiņa bezgalīgi mazā procesā ir pilnīgs diferenciālis dU, un iekšējās enerģijas izmaiņa cikliskā procesā vienāda ar 0.
Kevanas grāfiste
Kevanas grāfiste (en, ga) ir grāfiste Īrijā, Olsteras provincē. Kevanas grāfistes pārvaldes centrs atrodas Kevanā. grāfistē dzīvoja 76 176 iedzīvotāji.
Pirmais termodinamikas likums
Pirmā termodinamikas likuma dažādi formulējumi
Iekšējās enerģijas definīcija matemātiskas izteiksmes veidā atšķiras pēc termodinamiskajiem lielumiem.
Kevanas grāfiste
Kevanas grāfiste robežojas ar Ziemeļīriju no ziemeļiem, ar Litrimas grāfisti no rietumiem, ar Longfordas grāfisti no dienvidrietumiem, ar Vestmītas grāfisti no dienvidiem, ar Mītas grāfisti no dienvidaustrumiem un ar Monahanas grāfisti no ziemeļaustrumiem.
Pirmais termodinamikas likums
Pirmā termodinamikas likuma dažādi formulējumi
Pēc Gustava Kirhofa, siltuma daudzuma Q un darba A summa bezgalīgi mazam izoparametriskam procesam slēgtā sistēmā ir vienāda ar sistēmas iekšējās enerģijas izmaiņu dU. dU= Q+A
Tātad šī teorija nosaka, ka ir stāvokļa funkcija U (iekšējā enerģija, pilnās enerģijas sastāvdaļa), kuras izmaiņas jebkādā procesā slēgtā sistēmā vienāda ar siltuma un darba summu; katru termodinamiskās sistēmas stāvokli apraksta noteikta U vērtība neatkarīgi no tā, kādā ceļā sistēma ieguvusi konkrēto stāvokli; dU ir U pilnīgs diferenciālis, Q un A ir funkcionāļi ceļam, kurā noris process. Kirhofa metodes trūkums ir tas, ka fundamentālajam fizikālajam lielumam enerģijai definīcija sniegta caur mazāk fundamentālajiem lielumiem siltumu un darbu.
Ķīmijas termodinamikā atvērtām sistēmām ar mainīgu saturu mēģināts noteikt U kā funkciju, kura ir atkarīga no sistēmu veidojošo vielu masām. Pēc Konstantīna Karateodori,.
Pēc Džosijas Gibsa,, kur S ir entropija.
Nelīdzsvarotajā termodinamikā pirmā termodinamiskā likuma izteiksme ir.
Formulas
(Svarīga piezīme: pēc IUPAC, siltuma daudzums var tikt apzīmēts nevis ar Q, bet ar q un darbs tiek apzīmēts nevis ar A, bet ar W vai w .)
dU=Q+A jeb (pirmais likums termodinamiskajā zīmju sistēmā, kuru iesaka lietot IUPAC)
1) Pēc termodinamiskās (IUPAC) zīmju sistēmas, kad U, Q, A zīmes (+ vai -) sakrīt, pieņemts, ka sistēmas saņemto siltuma daudzumu un sistēmai pielikto darbu uzskata par pozitīvu, bet sistēmas zaudēto siltuma daudzumu un sistēmas veikto darbu uzskata par negatīvu.
Jāpievērš uzmanība, vai dažādos avotos netiek lietota siltumtehniskā vai termoķīmiskā zīmju sistēma!
dU=Q-A (pirmais likums siltumtehniskajā zīmju sistēmā)
2) Pēc siltumtehniskās zīmju sistēmas, par pozitīvu uzskata darbu, kuru sistēma veic, un par negatīvu, kuru tai pieliek; siltumtehniskais zīmju noteikums siltumam sakrīt ar termodinamisko zīmju noteikumu siltumam.
dU=A-Q (pirmais likums termoķīmiskajā zīmju sistēmā siltumam un termodinamiskajā zīmju sistēmā darbam)
dU=-A-Q (pirmais likums termoķīmiskajā zīmju sistēmā siltumam un siltumtehniskajā sistēmā darbam)
3) Pēc termoķīmiskās zīmju sistēmas, par pozitīvu uzskata siltumu, kuru sistēma zaudē, un par negatīvu, kuru tā iegūst.
PTL atsevišķos gadījumos
Ja Q>0, tad sistēmai tiek pievadīts siltums. Ja Q<0, tad siltums no sistēmas tiek aizvadīts. Ja Q=0, tad starp sistēmu un apkārtējo vidi nenotiek siltuma apmaiņa (pastāv termodinamiskais līdzsvars vai sistēma ir adiabātiski izolēta) vai notiek stacionāra siltumapmaiņa.
A=-Q
(der tikai ideālai gāzei)
Q ir siltuma daudzums (J), \Delta U ir gāzes iekšējās enerģijas izmaiņa (J), A jeb A_g ir gāzes veiktais darbs (J), m ir gāzes masa (kg), M ir gāzes molmasa (kg/mol), C_V ir gāzes molārā siltumietilpība pastāvīgā tilpumā (J/mol\cdotK), p ir gāzes spiediens (Pa), V ir gāzes tilpums (m3), T ir gāzes temperatūra (K), R ir universālā gāzu konstante (J/mol\cdotK)
Pirmā klasiskās termodinamikas likuma izteiksme piemērojama tikai atgriezeniskiem procesiem.
Estradiols
Estradiols ir steroīdais hormons, kuru sievietēm pamatā sekretē olnīcas, virsnieres, kā arī grūtniecības laikā placenta. Vīriešiem estradiola sintēze notiek virsnierēs, sēkliniekos. Mazāk nozīmīgi estradiola avoti ir taukaudi un nervaudi. Estradiola izdali regulē adenohipofīzes izdalītie gonadotropie hormoni FSH un LH. Estradiols tiek sintezēts vairāku bioķīmisku reakciju rezultātā — vispirms no holesterīna veidojas pregnenolons, pēc tā progesterons, bet beigās tiek iegūts estradiols. Asinīs esošā estradiola daļa lielākoties tiek saistīta ar nesējolbaltumvielu — dzimumhormonus saistošo globulīnu (Sex hormone binding globulin, SHBG). Estradiols tiek metabolizēts aknās un izdalās ar žultsskābēm.
Estradiolam ir plaša darbība organismā. Tas nodrošina sekundāro dzimumpazīmju attīstību sievietēm, ovulatorā cikla darbību, ietekmē spermatoģenēzi vīriešiem, veicina kaulu mineralizāciju (trūkums izraisa osteoporozi), darbojas kā antioksidanti nervu sistēmā, kā arī ir onkogēns, jo spēj veicināt, piemēram, krūts vēža attīstību.
Lauris Daiders
Lauris Daiders (dzimis ) ir latviešu motokrosa braucējs. Pasaules čempionātos motokrosā blakusvāģu klasē startē kopā ar brāli Jāni Daideru. L. Daiders ir kantētājs. Kopš 2007. gada sezonas abi brāļi katru sezonu ierindojušies blakusvāģu motokrosa Pasaules čempionāta pirmajā desmitniekā. 2011. gada sezonā tika ieņemta 2. vieta. Pašlaik viņi brauc ar Zabel-VMC.
2013. gadā tika pieķerts dopinga lietošanā.
Rīgas Aviācijas muzejs
Rīgas aviācijas muzejs ir privāts muzejs Skultē, to uzskata par vienu no lielākajiem aviācijas iekārtu muzejiem Eiropā. Muzejs ietver lielāko PSRS ražoto lidaparātu, lidmašīnu un helikopteru kolekciju ārpus NVS.
Vēsture
1965. gadā nodibināja Frīdriha Candera vārdā nosaukto Jauno lidotāju klubu. Muzeju atklāja 1997. gadā pēc Viktora Talpas, bijušā PSRS Melnās jūras flotes aviācijas militārā inženiera, Latvijas Civilās aviācijas pārvaldes Frīdriha Candera Jauno lidotāju kluba direktora un lidmašīnu An-24, Tu-154B bortinženiera iniciatīvas. Muzeja izvietošanai piešķīra teritoriju pie starptautiskās lidostas "Rīga" termināla.
Sakarā ar lidostas "Rīga" pārbūvi muzeja teritorija bija jāatbrīvo līdz 2021. gada 31. martam. Tika vākti ziedojumi piemērota zemes gabala iegādei. Pēc vienošanās ar lidostu "Rīga" muzeja eksponātus 2021. gada 24. augustā pārvietoja uz Skulti, uz teritoriju blakus autoceļam V14.
Eksponāti
2012. gadā muzeja brīvdabas ekspozīcijā varēja apskatīt 40 lidmašīnas un helikopterus, kā arī lidlauka tehniku, šobrīd (2018) muzejā ir 47 eksponāti.
Istalsna (stacija)
Istalsna ir dzelzceļa stacija līnijā Rēzekne II—Zilupe, starp Ludzas un Nerzas stacijām. Stacija atrodas 2 kilometru attālumā no Ludzas novada Isnaudas pagasta apdzīvotas vietas Istalsna.
Harijs Spanovskis
Harijs Spanovskis (dzimis 1958. gada 28. februārī, miris 2013. gada 16. novembrī) bija latviešu aktieris un dziedātājs.
Dzīvesgājums
Dzimis 1958. gada 28. februārī Rīgā Operetes teātra solistes Intas Spanovskas (1935-2019) ģimenē. Mācījās Rīgas 50. vidusskolā, tad iestājās Latvijas Valsts Universitātes Juridiskajā fakultātē, paralēli mācījās Rīgas Kinostudijas Tautas kinoaktieru studijā. Pēc otrā kursa no Juridiskās fakultātes aizgāja un iestājas Dailes teātra 7. studijā, ko beidza 1982. gadā, vienlaicīgi iegūstot arī Latvijas Valsts konservatorijas Teātra fakultātes augstāko izglītību specialitātē "Dramatiskā teātra un kino aktieris". Dailes teātra izrādēs piedalījies jau no 1974. gada. H. Spanovskis spēlēja ne vien teātrī, viņam bija lomas arī kino un TV.
Piedalījies mūziklu izrādēs, sniedzis koncertus kopā ar aktieri Jāni Paukštello. Ierunājis latviešu tulkojumu seriālam "Hameleonu rotaļas".
No pirmās laulības, kad pēc gada kopdzīves nomira sieva, viņam palika meita Laura. 20 gadus ilgušajā kopdzīvē ar Maiju Ķirsi piedzima meita Anna (1983) un dēls Kristaps (1990). Vēlāk, attiecībās ar Ievu Grasi piedzima meita Sofija (2003).
Marsels van Krombrigs
Marsels Lisjēns Šarls van Krombrigs (fr; dzimis, miris ) bija beļģu airētājs, olimpiskās sudraba medaļas ieguvējs 1900. gada vasaras olimpiskajās spēlēs. Kā arī vairākkārtējs medaļu ieguvējs Eiropas čempionātā airēšanā.
Krombrigs 1900. gada Parīzes olimpiskajās spēlēs startēja airēšanas astoņnieku sacensībās. Viņš bija viens no Beļģijas airētāju komandas Royal Club Nautique de Gand pārstāvjiem. Komanda šajā sacensībā izcīnīja sudraba medaļu.
Viņš ir izcīnījis arī 8 medaļas, tostarp 6 zelta, Eiropas čempionātā airēšanā, no 1900. līdz 1906. gadam dažādās disciplīnās.
Ķipukalns
Ķipukalns (arī Ķipi) ir ciems Jēkabpils novada Sēlpils pagastā. Atrodas pagasta ziemeļu daļā 3,9 km no pagasta centra Sēlijas, 10,8 km no Salas un 119,8 km no Rīgas.
Apdzīvotā vieta atrodas nomaļus no valsts autoceļiem.
Jāzeps Broks
Jāzeps Broks (1895. gada 26. augusts — 1942. gada 6. janvāris) bija latviešu virsnieks, Pirmās pasaules un Latvijas neatkarības kara dalībnieks. Triju Zvaigžņu ordeņa kavalieris.
Dzīvesgājums
Dzimis Barkavas pagasta Zaļmežniekos zemnieka Pētera Broka ģimenē. Pirmā pasaules kara laikā 1916. gadā iesaukts dienestā Krievijas Impērijas armijā, kur no 24. maija dienēja 176. rezerves kājnieku pulkā, 15. jūnijā pārgāja uz latviešu strēlnieku daļām, bija rezerves bataljona (vēlāk pulka) strēlnieks. Pēc mācību pabeigšanas 1917. gada oktobrī paaugstināts par praporščiku un iecelts par rezerves pulka I rotas jaunāko virsnieku. No dienesta atvaļināts pēc Brestļitovskas miera līguma noslēgšanas 1918. gada februārī. Latvijas brīvības cīņu laikā no 1918. gada 24. decembra bija 1. latviešu neatkarības rotas komandieris, virsleitnants. Vēlāk, no 1919. līdz 1921. gadam pildījis dienesta pienākumus Rēzeknes komandatūrā.
Pēc kara turpināja dienestu Latvijas Bruņotajos spēkos, pildot darbveža pienākumus. 1924. gadā pabeidza virsniekus kursus un tika paaugstināts par virsleitnantu, 1925. gadā — par kapteini. 1932. gada 16. oktobrī apbalvots ar Triju Zvaigžņu ordeņa IV šķiru.
No dienesta atvaļināts 1939. gada 26. novembrī. Pēc tam darbojies aizsargos — 6. pulkā Jēkabpilī, pildot mantu pārziņa un vēlāk saimniecības priekšnieka palīga pienākumus.
Viņi soļoja pret sauli stingrā karavīra solī, trīs vecie latviešu strēlnieki — Emīls Knaģis, Jāzeps Broks un Ansis Potceps. Viņi soļoja stalti, paceltām galvām, taisnām virsnieku mugurām [..] Tie bija cilvēki, kas izcīnīja brīvību un uzcēla Latvijas valsti. [..] Un ne jau nu durvju zvani un kāju spērieni pie durvīm un naganu un šauteņu stobri varēja viņus nobaidīt. Un, kaut arī viņi saprata, ka iet pretim nāvei, gāja paceltām galvām.
Kreiču purvs
Tiek aizsargāts plašs austrumu tipa augstais purvs ar ciņu - lāmu kompleksiem, distrofu ezeru un minerālsalām. Sastopami arī pārejas purvi un purvaini meži. Dabas lieguma rietumu daļa īpaši piemērota dzeņu populācijai.
Henriks Ojamā
Henriks Ojamā (et, dzimis ) ir Igaunijas futbolists, spēlē uzbrucēja pozīcijā, pārstāv Igaunijas futbola izlasi. Kopš 2021. gada Ojamā pārstāv Igaunijas Meistarlīgas komandu Flora.
Spēlējis tādu valstu kā Anglijas, Vācijas, Nīderlandes, Somijas, Skotijas, Polijas, Norvēģijas, Austrijas un Horvātijas komandās. Kopā ar Legia Warsaw komandu 2014. gadā uzvarējis Polijas Ekstraklasa čempionātā.
Igaunijas futbola izlases rindās debitēijs 2012. gadā.
Sasniegumi
Legia Warsaw
Flora
Vētras (Mārupes pagasts)
Vētras ir ciems Mārupes novada Mārupes pagastā. Atrodas 14 km attālumā no Rīgas.
Ciema apkārtnē atrodas Zirgzandales.
Iedzīvotāju skaita izmaiņas
Esošajās robežās, pēc CSP un OSP datiem.
Barnetas kauja
Barnetas kauja (en) bija kauja 15. gadsimta Anglijā Sarkanās un Baltās rozes karā. Kauja, kurā 1471. gada 14. aprīlī uz ziemeļiem no Londonas satikās Jorkas dinastijas piekritēji karaļa Eduarda IV vadībā un Lankasteru dinastijas piekritēji Vorikas grāfa, saukta "karaļu radītāja" (kingmaker) Ričarda Nevila vadībā. Lankasteri kaujā piedzīvoja zaudējumu, krita arī ietekmīgais Vorikas grāfs Nevils. Kopā ar tā paša gada 4. maija uzvaru Tjūksberijas kaujā Eduards IV nostiprinājās tronī. Eduarda uzvara nodrošināja jorkistiem 14 gadus Anglijas tronī.
Robalts
Robalts (arī Robalta, Robalte, Robaltupe, Robaltupīte) ir Ponakstes kreisā krasta pieteka Kuldīgas novadā.
Iztek no Niedres dīķiem. Tek ziemeļrietumu virzienā mazapdzīvotā apvidū. Lielākā pieteka - Piņķenes grāvis. Robaltu nešķērso valsts autoceļi.
Kompaktrons
Kompaktrons jeb kombinētā elektronu lampa ir elektronu lampas veids, kas satur vairākus elektrodu komplektus (pēc būtības — divas vai vairākas radiolampas), kas apkopoti vienā korpusā. Kompaktroni tika izstrādāti, lai konkurētu ar agrīno tranzistoru elektroniku, un tos izmantoja televizoros, radio un līdzīgas nozīmes ierīcēs.
Mohavkīts
Mohavkīts (en) ir rets iezis, kas sastāv no arsēna, sudraba, niķeļa, skutterudīta un vara ar formulu Cu3As līdz Cu6As maisījuma, un vistīrākais materiāls parasti ticis atrasts baltā kvarca masā. Tam ir 3—3,5 cietība un metālisks spīdums. Tas ir nosaukts pēc Mohavkas raktuves, kur tas sākotnēji tika atrasts. Krāsas svārstās no misiņa-dzeltenas līdz metāliski pelēkai, un dažreiz tam ir zila vai zaļgana virsma. Šīs krāsas nāk no tā divām galvenajām sastāvdaļām — ar arsēnu bagātajiem vara minerāliem algodonīta un domeikīta. Tā krāsa var atgādināt pirotītu, taču atšķirībā no pirotīta mohavkīts nav magnētisks.
Etimoloģija un izcelsme
Tiek uzskatīts, ka mohavkīts ir atrodams tikai Mohavkas vara raktuvēs, kas atrodas Mičiganas Kīveno pussalā. Mohavkas raktuvēs tas pirmo reizi tika atklāts 1900. gada janvārī netālu no 1. šahtas, kad tika pārgriezta vara rūdas dzīsla. Šīs rūdas paraugi tika nosūtīti Džordžam Kēnigam no Mičiganas Raktuvju koledžas analīzei. Tika uzskatīts, ka rūda ir pilnīgi jauns minerāls, un Kēnigs to nosauca par mohavkītu. Materiāla atkārtota analīze 1971. gadā atklāja, ka tas ir tuvu vara un niķeļa arsenīdu maisījums, un mohavkīta nosaukums vairs netika atzīts kā minerālu suga.
Lietojumi
Mohavkītu, kas ir vara rūda, izmanto vara iegūšanai. Tomēr, kad varš tiek iegūts, tas ir toksisks tajā esošā arsēna daudzuma dēļ. Mohavkīts, it īpaši, ja tas satur kvarcu, tiek izmantots rotaslietās tā izskata dēļ.
Liepasmuiža
Liepasmuiža ir ciems Cēsu novada Liepas pagastā. Atrodas pagasta dienvidu daļā.
Apdzīvotā vieta atrodas pie autoceļa V296. Ciems veidojies ap bijušās Liepas muižas (Lindenhof) centru.
Vietējās nozīmes aizsargājamie kultūras pieminekļi ciema apkārtnē: Liepas viduslaiku kapsēta.
Gojs
Gojs (he, goi, parasti daudzskaitlī goji he, goim, vai he, gojim) ir mūsdienu jūdaismā lietojams apzīmējums citticībniekam. Sarunvalodā ar šo vārdu apzīmē neebreju. Dažkārt šim apzīmējumam gan ivritā, gan citās valodās ir ironiska vai nievājoša pieskaņa. Starp jidišā runājošiem ebreju ortodoksiem pastāv arī vārda nozīme "cittautieši, ar kuriem nedrīkst stāties laulībā". Ortodoksi parasti arī nenodala jūdu ticīgos no ebrejiem, atzīdami par ebrejiem tikai ticīgos (dažādu to kopienu prasības ir atšķirīgas).
Termina vēsture
Vārds bieži — vairāk nekā 550 reizes — lietots Torā, kur tas apzīmē "tautu" kā vienā valodā runājošu grupu, un tiek vienādi attiecināts kā uz ebrejiem, tā uz neebrejiem un nekad neattiecas uz atsevišķu personu. Piemēram, 1. Mozus grāmatā 12:2 Jahve apsola Ābramam, ka viņa pēcnācēji veidos lielu tautu — goi gadoļ. 2. Mozus grāmatā 19:6 izraēlieši tiek saukti par svēto tautu — goi kadoš. Citticībnieki Torā tiek apzīmēti ar citiem vārdiem.
"Goju" attiecināšana tikai uz neebrejiem sākās mūsu ēras sākuma gadsimtos, īpaši Talmūdā. 12. gadsimta jūdaisma teologs Maimonids jau ar vārdu "gojs" saprot elkdievības pielūdzēju.
Mūsdienas
Mūsdienu ivritā un jidišā gojs ir termins, ar ko apzīmē cilvēku, kurš nav ebrejs jūdu ticības izpratnē. Daļa jidiša sakāmvārdu šo vārdu lieto nievājošā nozīmē, piemēram, "gojs paliek gojs", bieži izpratnē "ko no svešinieka gaidīt — tas vienmēr būs antisemīts". Tomēr valodā saglabājusies arī neitrālā "svešinieka" nozīme. Piemēram, "goju restorāns" ir restorāns, kurā pasniedz jūdu kašruta reliģiskajām prasībām neatbilstošus ēdienus. Ivritā, kurš lielā mērā veidojies un balstīts uz Bībeles tekstiem, nav tik stingra pretnostatījuma un reti tiek lietota nievājoša nozīme termina sākotnējās kopības dēļ. Bez tam, daļa jaunāko laiku (kopš 18. gadsimta) jūdaisma teologu ieteikuši nelietot šo terminu, jo tas, viņuprāt, esot netaisns pret tautām, starp kurām ebreji pamatā dzīvoja — ļaudīm, kuri ievēro septiņus Noasa neebrejiem domātos likumus, vai pieturās pie viendievības.
Mūsdienās ivritā termins tiek lietots arī, lai apzīmētu nereliģiozu ebreju.
Terminu antisemīti bieži lieto, lai norādītu uz ebreju pārākuma apziņu un, viņuprāt, slieksmi valdīt pār neebrejiem. Terminu šai pašā nozīmē lieto arī ironiski, tā, Ungārijā nacionālistiski noskaņota baikeru grupa nosauca sevi par "Goju motociklistu asociāciju" (hu).
Madonas slimnīca
Madonas slimnīca ir III līmeņa neatliekamās medicīniskās palīdzības ārstniecības iestāde Rūpniecības ielā 38 Madonā, kas ārstē pamatā Madonas un Varakļānu novadu pacientus, bet lielo locītavu protezēšanu veic visas Latvijas pacientiem. Slimnīcā darbojas Uzņemšanas nodaļa, Terapijas nodaļa ar neiroloģijas profilu, Ķirurģijas nodaļa ar ginekoloģijas profilu, Dzemdību nodaļa, Bērnu nodaļa ar bērnu infekciju profilu, Traumatoloģijas nodaļa, Anestezioloģijas un intensīvās terapijas nodaļa.
Vēsture
Pirmā slimnīca Madonas pilsētā dibināta 1931. gadā. 1997. gadā slimnīca kļuva par Madonas rajona pašvaldības uzņēmumu, bet 2004. gadā par pašvaldības SIA. 2001. gadā pabeidza slimnīcas jaunā korpusa būvi un veco korpusu rekonstrukciju.
Rīgas Katrīnas skola
Rīgas Katrīnas skola (de, ru), vēlāk '''Rīgas III. apriņķa skola' (Dritte Rigaische Kreisschule''), bija viena no Rīgas skolām Lāčplēša ielā 55, kas sagatavoja savus skolēnus mācībām guberņas ģimnāzijā. Tagad skolas ēkā mājo daļa no Rīgas Dizaina un mākslas vidusskolas.
Vēsture
Četrgadīgā skola dibināta 1789. gada 7. februāri Maskavas priekšpilsētā un šādi nosaukta par godu Krievijas impērijas ķeizarienei Katrīnai II un atrodās blakus Krievu tirgum (tagad Gogoļa ielā 7).
1804. gadā to pārveidoja par Rīgas III. apriņķa skolu ar krievu valodas apmācību, kas sagatavoja savus skolēnus mācībām guberņas ģimnāzijā (Rīgas I. apriņķa skola tolaik bija Rīgas Doma skola, bet II. apriņķa skola Pētera I reālskola).
Pēc Rīgas priekšpilsētu nodedzināšanas 1812. gada kara laikā skolu no jauna atvēra 1820. gadā kā elementārskolu ar divu gadu izglītības programmu, bet 1878. gadā to pārveidoja par četrgadīgu pilsētas skolu. Zināms, ka jau pirms 1889. gada skola atradās Smilšu ielā (Sandstrasse) Pēterburgas priekšpilsētā, kuru Baltijas pārkrievošanas laikā 1885. gadā pārdēvēja par Romanova ielu. 1913. gadā skolu pārveidoja par augstāko tautskolu (высшее народное училище).
Brīvības cīņu laikā 1919. gada 15. augustā Latvijas Republikas Izglītības ministrija skolas ēkā nodibināja Rokdarbu darbnīcas, 1928. gadā Mākslas amatniecības darbnīcu, ko 1933. gadā pārveidoja par Rīgas Valsts mākslas amatniecības skolu, 1936. gadā par Rīgas Valsts daiļamatniecības skolu ar trīsgadīgu programmu. Mūsdienās ēkā atrodas daļa no šīs skolas pēcteča Profesionālās izglītības kompetences centra "Rīgas Dizaina un mākslas vidusskola".
Skolas ēkas iekārtojums
Katrīnas skolas centrā bija zāle, sānos divas klašu telpas un dzīvokļi: diviem skolotājiem pirmajā stāvā un vienam bēniņos. Pagalmā aiz skolas ēkas ierīkoja dārzu skolotāju ģimenēm. Ir ziņas, ka tur turēti gan zirgi, gan vistas. Sākotnēji skolā mācījās 100 bērni, vēlāk to skaits saruka līdz 40.
Ēkas atjaunošana
2001. gadā biedrība “Latvia Nostra” izdeva grāmatu “Koka Rīga” un uzsāka bijušās Katrīnas skolas atjaunošanu.
Ēkas atjaunošanas projektam, kura autore ir arhitekte Zaiga Gaile, 2014. gadā piešķīra Latvijas Arhitektūras Lielo gada balvu. Skolas ēka apskati regulāri iekļauj ārzemju arhitektu vizītēs.
Anabaptisms
Anabaptisms (grc;  — ‘atkārtoti’,  — ‘baptisms’ ) ir 16. gadsimtā radusies kristiešu reformācijas kustība Eiropā, kas tic, ka kristības ir jānovilcina, līdz kandidāts varēs atzīt savu ticību. Lai gan daži uzskata anabaptismu kā daļu no protestantisma, citi to skata kā nesaistītu ar to. No anabaptistu kustības ir cēlušies amiši, huterīti un menonīti.
Vārdu "anabaptists" ieviesa tradicionālie kristieši, redzot anabaptistu praksi kristīt otrreiz cilvēku, kas jau kā zīdainis bija kristīts. Tā kā anabaptisms neparedz divreizēju cilvēku kristīšanu, bet gan kristīšanu tikai tad, kad cilvēks spēj pats atzīt savus grēkus, pārsvarā agrīnā pusaudžu vecumā, tad sākotnēji anabaptisti šo iesauku nepieņēma.
Anabaptisti bija stingri savos uzskatos, ka zīdaiņa kristīšana ir bezjēdzīga procedūra, tā nepadara cilvēku kristīgu. Šo uzskatu un citu iemeslu dēļ viņus 16. un 17. gadsimtā vajāja un noraidīja gan Romas katoļi, gan protestanti.
Enriko Paoli
Enriko Paoli (it;, Trieste — , Redžo nell'Emīlija) bija Itālijas starptautiskais lielmeistars šahā (1996).
Biogrāfija
Šahu iemācījies spēlēt deviņu gadu vecumā. Pēc profesijas skolotājs. Līdz 26 gadu vecumam nav spēlējis šaha turnīros. Pirmo panākumus guvis nacionālajos šaha turnīros 1937. gadā Merano (2. vieta), 1938. gadā Milānā (3. vieta). 1939. un 1943. gadā izcīnījis 3. vietu Itālijas šaha čempionātos. FIDE Paoli 1951. gadā piešķīra starptautiskā meistara (IM) nosaukumu, bet 1964. gadā viņš kļuvis par FIDE starptautisko arbitru. Trīs reizes uzvarējis Itālijas šaha čempionātos (1951, 1957, 1968). Pasaules šaha olimpiādēs Itālijas izlases sastāvā piedalījies 4 reizes (1954, 1970-1972, 1976). Uzvarējis starptautiskajos šaha turnīros Vīnē (1950/1951), Impērijā (1959), Redžo nell'Emīlijā (1968/1969). No 1958. gada bijis gadskārtējo starptautisko šaha turnīru organizators Itālijas pilsētā Redžo nell'Emīlijā.
Atstājis vērtīgu ieguldījumu šaha galotņu teorijā. Paoli šaha kompozīcijas saņēmušas 176 balvas dažādos konkursos. Par sasniegumiem šahā 1996. gadā viņam piešķirts FIDE starptautiskā lielmeistara (GM) goda nosaukumu.